***Criterii de înscriere la Premiile RoGBC***

Vă rugăm să consultați acest document pentru a afla criteriile pentru următoarele 7 categorii de premii:

* Proiectul verde al anului – mare,
* Proiectul verde al anului – mic,
* Compania sustenabilă a anului,
* Produsul inovator al anului,
* Furnizorul de servicii verzi al anului,
* Inițiativa Orașului Verde a Anului,
* Inițiativa educațională din domeniul Clădirilor Verzi a Anului

[**Criterii generale pentru toate premiile**](http://www.construction21.org/romania/community/pg/pages/view/537/)

Înscrierile vor fi acceptate până la data de 6 decembrie 2017, **ora 18:00 EET**. Orice document trimis după acest termen nu va fi luat în considerare. **Înscrierile se vor face la adresa awards@RoGBC.org.**

Întrebările legate de criteriile de acordare a premiilor pot fi adresate la aceeași adresă **până la data de 5 decembrie 2017.**

Juriul va decide care sunt proiectele câștigătoare aplicând criteriile menționate în acest ghid pentru fiecare sectiune informațiilor furnizate de organizația care a nominalizat proiectul**. Este responsabilitatea celor care nominalizează proiectele să se asigure că informațiile relevante sunt aduse în atenția juriului într-o formă concisă și verificabilă.** Toate persoanele participante în procesul de premiere al Consiliului Român pentru Clădiri Verzi se angajează să accepte decizia juriului ca fiind cea finală.

Vă rugăm să descărcați formularul de înscriere relevant pentru categoria la care doriți să aplicați.

Înscrierile trebuie să ia în considerare criteriile descrise mai jos, dar sunt încurajate orice alte informații suplimentare legate de atributele verzi ale proiectelor sau inițiativelor pe care le considerați relevante pentru juriu.

Toate înscrierile trebuie redactate în limba engleză pentru a facilita contribuția membrilor internaționali ai juriului.

**Criterii specifice pentru fiecare dintre premii**

**Proiectul Verde al Anului – Mare & Proiectul Verde al Anului - Mic**

Acest premiu este acordat dezvoltatorului unei clădiri verzi sau renovată exemplar din România. Premiul are secțiuni separate dedicate clădirilor mari **( > 500m²)** și clădirilor mici **( < 500m²)**.

Formularele de înscriere pentru aceste premii nu pot depăși 3 pagini de text (A4, mărime font 12, spațiu 1.0) și 7 pagini de imagini și diagrame, însumând maxim 10 pagini.

Clădirile trebuie să fie locuite și să aibă Certificat de Performanţă Energetică (reglementat de legislaţia românească în conformitate cu Directiva de Performanţă Energetică a Construcţiilor) eliberat până la 1 decembrie 2016 pentru secțiunea 2016 și până la 1 decembrie 2017 pentru secțiunea 2017. O copie a autorizației de punere în funcțiune și de ocupare și certificatul de performanță energetică trebuie să fie incluse în documentele trimise pentru înscrierea proiectului. Acestea nu sunt contorizate în cele 10 pagini meționate mai sus.

**Categoriile și punctajele aferente utilizate de Juriu:**

**Mediul Urban |** Această categorie se referă la terenul pe care a fost construit proiectul, acesta poate fi teren virgin, teren dezvoltat anterior, sau chiar mai durabil, teren industrial dezafectat (brownfield). Aceasta se mai referă și la gradul de conservare a solului, protejarea împotriva eroziunii, minimizarea perturbării ecologice locale, protejarea și salvarea copacilor și generarea de nișe ecologice pentru animale, prin acoperișuri verzi, de exemplu. (maxim 10 puncte)

**Utilizarea eficientă a apei |** Această categorie este menită să reflecte gradul în care proiectul utilizează resursele de apă din toate punctele de vedere. Aceasta include apa furnizată de oraș, apă potabilă folosită la birou, apa de ploaie și apa de suprafață. Se folosesc sisteme cu debit mic și toaletele cu consum redus de apă? S-a făcut un efort de a reduce cantitatea de deșeuri și consumul de energie cu privire la apa potabilă îmbuteliată? S-au făcut eforturi pentru a face uz de apa de ploaie sau pentru creșterea retenției apei pe site și reîncărcarea stratului acvifer? (maxim 10 puncte)

**Calitatea mediului interior / sănătate și bunăstare |** Această categorie se referă la importanța pe care o dă proiectul sănătății ocupanților și creării unui mediu care promovează stilul de viață sănătos. Acest lucru este realizat printr-o bună calitate a aerului obținută cu ajutorul materialelor cu emisii reduse de COV, ventilație bună, evacuare bună, filtrare, plante de interior și monitorizare a calității aerului. Alte aspecte care promovează sănătatea și bunăstarea sunt luate în considerare: ex. locuri de parcare pentru biciclete și vestiare, terase cu vegetație pentru pauze și chiar pentru spații de lucru. (maxim 10 puncte)

**Energie și Sisteme |** Această categorie se referă atât la elementele active cât și la cele pasive. Elementele pasive sunt izolarea, proiectare solară eficientă și umbrire, ventilație naturală etc. Elementele active sunt sisteme inteligente de iluminat eficiente, cuptoare și răcitoare cu consum redus de combustibil, sursele regenerabile de energie și producerea de energie electrică. (maxim 20 de puncte)

**Materiale |** Această categorie se referă la materialele utilizate în construcții. O parte semnificativă din materialelefolosite sunt materiale reciclate sau produse refolosite post-consum? Au materialele folosite un impact de fabricație mic din punct de vedere al poluării generate și energia consumată? Au fost deșeurile din construcții minimizate pe site? Materialele provin din surse locale? (maxim 10 puncte)

**Părți implicate - Design Inovativ** | A implementat acest proiect elemente care evidențiază abordarea clădirilor verzi prin aspectul estetic și soluții inovatoare la anumite problemele? (maxim 10 puncte)

**Impact** | Cât de mare este impactul proiectului în realizarea obiectivului declarat al RoGBC de transformare a industriei construcțiilor într-o industrie verde (mass-media, punct de reper iconic, etc)? (maxim 10 puncte)

**Numărul de Like-uri** primite de proiect pe paginile Facebook și Linkedin ale RoGBC. (maxim 20 de puncte)

[**Compania Sustenabilă a Anului**](http://www.construction21.org/romania/community/pg/pages/view/539/)

Acest premiu este acordat companiei care activează în domeniul construcţiilor şi cel imobiliar, care demonstrează că a adus cea mai mare contribuţie către o Românie şi o planetă mai sustenabilă şi mai verde.

Sunt eligibile în acest an companii din toate industriile, însă sunt preferaţi candidaţii cu cel mai mare impact asupra mediului construit sustenabil.

Formularele de înscriere pentru acest premiu nu trebuie să depășească 2 pagini de text (A4, mărime font 12, spațiu 1.0) și 4 pagini de imagini și diagrame, însumând maxim 6 pagini.

Categoriile și punctajele aferente utilizate de Juriu:

**Angajamentul executivului pentru sustenabilitate ca obiectiv |** În ce măsură este incorporată sustenabilitatea în planul strategic al companiei la nivel executiv. (maxim 25 de puncte)

**Impactul iniţiativei companiei în transformarea industriei |** Ce schimbări semnificative a determinat compania în cadrul pieţei? (maxim 25 de puncte)

**Experienţa companiei în domeniul iniţiativelor sustenabile |** Sesiuni de formare profesională externe şi interne în domeniul sustenabilităţii şi responsabilităţii sociale a companiei. (maxim 15 puncte)

**Pionerat în proiecte de sustenabilitate |** În ce măsură direcţia pe care o are compania este inovativă şi îndrăzneaţă. (maxim 15 puncte)

**Numărul de Like-uri** primite de proiect pe paginile Facebook și Linkedin ale RoGBC (maxim 20 de puncte).

[**Produsul Inovativ al Anului**](http://www.construction21.org/romania/community/pg/pages/view/541/)

Acest premiu recunoaşte contribuţia adusă de un produs în transformarea industriei construcţiilor şi cea imobiliară din România către o mai mare sustenabilitate. **Produsele/sistemele/serviciile eligibile pot fi noi (inventate şi comercializate) în acest an competiţional, sau noi pe piaţa românească.**

Formularele de înscriere pentru acest premiu nu trebuie să depășească 2 pagini de text (A4, mărime font 12, spațiu 1.0) și 4 pagini de imagini și diagrame, însumând maxim 6 pagini.

**Categoriile și punctajele aferente utilizate de Juriu:**

**Abordare sustenabilă |** Cum este fabricat acest produs? Care este gradul de preocupare pentru energiautilizată și impactul asupra mediului pe care îl are produsul în ciclul lui de viață? Are produsul calități ”regenerative” pentru repararea planetei și rezolvarea provocărilor de mediu existente? (maxim 30 puncte)

**Impact transformațional |** Cum a schimbat produsul sau inovația piața într-una mai verde și mai sustenabilă?(maxim 20 puncte)

**Axarea companiei pe produs |** Cât de importantă este inovarea pentru companie și cum promoveazăprodusul? ex: compania se îndreaptă clar într-o direcție verde sau este doar un serviciu auxiliar? (maxim 15 puncte)

**Inovare pe plan local |** Produsul este fabricat sau dezvoltat în România? Care este amprenta de carbon aacestei inovaţii? (maxim 15 puncte)

**Numărul de Like-uri** primite de proiect pe paginile Facebook și Linkedin ale RoGBC (maxim 20 de puncte).

[**Furnizorul de Servicii Verzi al Anului**](http://www.construction21.org/romania/community/pg/pages/view/543/)

Acest premiu recunoaște contribuția furnizorilor de servicii pentru mărirea sustenabilității în industria construcțiilor și cea imobiliară din Romania.

Formularele de înscriere pentru acest premiu nu trebuie să depășească 2 pagini de text (A4, mărime font 12, spațiu 1.0) și 4 pagini de imagini și diagrame, însumând maxim 6 pagini.

**Categoriile și punctajele aferente utilizate de Juriu:**

**Impactul transformațional |** Cum a schimbat serviciul furnizat piața într-un mediu mai sustenabil și mai verde?(maxim 30 de puncte)

**Importanța acestui serviciu pentru companie |** Cât de importantă este oferirea acestui serviciu pentrucompanie și cum îl promovează? ex. compania se îndreaptă clar într-o direcție verde sau este doar un serviciu auxiliar? (maxim 25 de puncte)

**Abordare sustenabilă |** Este luată în considerare la oferirea serviciului amprenta de carbon? În cazul în carefurnizorii de servicii călătoresc, implementează soluţii pentru reducerea consumului de combustibil fosil şi a distanţelor parcurse? (maxim 25 de puncte)

**Numărul de Like-uri** primite de proiect pe paginile Facebook și Linkedin ale RoGBC (maxim 20 de puncte).

**Inițiativa Orașului Verde a Anului**

Acest premiu recunoaște contribuțiile aduse de inițiativa unui oraș în transformarea industriei construcțiilor și cea imobiliară din România către o durabilitate mai mare.

Formularele de înscriere pentru acest premiu nu trebuie să depășească 2 pagini de text (A4, mărime font 12, spațiu 1.0) și 4 pagini de imagini și diagrame, însumând maxim 6 pagini.

**Categoriile și punctajele aferente utilizate de Juriu:**

**Impactul transformațional |** Cum a schimbat inițiativa orașului piața într-un mediu mai verde și durabil? (maxim 20 de puncte)

**Rezultate demonstrate |** Care este dovada unui mediu construit mai verde ca rezultat direct al acesteiinițiative a orașului privind clădirile verzi? (maxim 30 de puncte)

**Suportul demnitarilor |** Are această inițiativă sprijinul vizibil, cuprinzător și continuu al demnitarilor șia personalului administrativ? (maxim 30 puncte)

**Creșterea gradului de conștientizare |** Succesului acestei inițiative a ridicat gradul de conștientizare îndomeniul construcțiilor verzi la nivel local, regional, național și / sau internațional? Cum? (maxim 10 puncte)

**Numărul de Like-uri** primite de proiect pe paginile Facebook și Linkedin ale RoGBC (maxim 20 de puncte).

[**Inițiativa Educațională din domeniul**](http://www.construction21.org/romania/community/pg/pages/view/544/)[**Clădirilor Verzi a Anului**](http://www.construction21.org/romania/community/pg/pages/view/544/)

**Toate inițiativele studenților și facultăților asociate instituțiilor academice recunoscute în România sunt eligibile pentru a se înscrie la această categorie.**

Formularele de înscriere pentru acest premiu nu trebuie să depășească 2 pagini de text (A4, mărime font 12, spațiu 1.0) și 4 pagini de imagini și diagrame, însumând maxim 6 pagini.

**Categoriile și punctajele aferente utilizate de Juriu:**

**Inovație și ambiție |** Cât de ambițioasă este inițiativa în stabilirea obiectivelor de sustenabilitate și abilitățiledobândite de studenții participanți? (maxim 25 puncte)

**Impactul transformațional |** Cum va transforma inițiativa educațională piața românească a construcțiilor verzi și sustenabile? (maxim 25 puncte)

**Rezultate dovedite |** Care sunt dovezile unui mediu construit mai verde ca rezultat direct al acestei inițiativeeducaționale ? (maxim 30 puncte)

**Numărul de Like-uri** primite de proiect pe paginile Facebook și Linkedin ale RoGBC (maxim 20 de puncte).